# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 3. septembra 2014 na Obecnom úrade v Abraháme

**Prítomní:** podľa prezenčnej listiny 6 poslancov, Milan Janík ospravedlnený

 kontrolórka Mgr. Mária Tomovičová, ospravedlnená - PN

**Program:** podľa pozvánky zaslaných poslancom doplnený o prerokovanie a schválenie čerpania rozpočtu za 1. polrok 2014

 **Zapisovateľ**: Anna Klementová

 **Overovatelia**: Mgr. Anna Gécová, Peter Čambál

 **Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 6 poslancov a  zasadnutie je uznášaniaschopné.**

 Starosta predložil program zasadnutia, ktorý navrhol doplniť o prerokovanie a schválenie čerpania rozpočtu za 1. polrok 2014. Poslanci takto doplnený program schválili.

 Hlasovanie: za 6 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

 Ing. Jana Takáčová, Ing. Lukáš Kopáčik, František Ivančík

 Hlasovanie: za 6 poslancov, proti 0, zdržal sa 0.

 **4. Kontrola plnenia uznesení z predchádzajúceho zasadnutia.**

Uznesenie č. 3 zo dňa 6.8.2014 ohľadom predaja pozemku a zriadenia vecného bremena je v riešení s firmou Západoslovenská distribučná.

Ostatné uznesenia z predchádzajúceho zasadnutia boli splnené.

**5. Interpelácie občanov, organizácií a poslancov**

 Anna Klementová predložila interpeláciu týkajúcu sa kosenia cintorína a znečisťovania hrobových miest pri kosení. Doporučila, aby sa pri kosení používali pri 4-kolesových kosačkách koše, aby neboli hrobové miesta zahádzané pokosenou trávou.

Opätovne s Mgr. Annou Gécovou pripomenuli možnosť umytia prístrešku pri dome smútku.

Mgr. Anna Gécová mala požiadavku ohľadom zabezpečenia ochrany detí pri ZŠ M. Tareka, kde je nebezpečná premávka spôsobená hlavne motorovými vozidlami.

Starosta požiada o  riešenie OR PZ ODI v Galante - posúdenie odbornou osobou.

**6. Prerokovanie a schválenie čerpania rozpočtu za 1. polrok 2014.**

Čerpanie rozpočtu za 1. polrok 2014 poslanci OZ obdržali v predstihu mailovou poštou na preštudovanie. Pred zasadnutím OZ čerpanie rozpočtu prerokovala finančná komisia.

Predsedkyňa finančnej komisie Anna Klementová predložila položkovite čerpanie príjmovej a výdavkovej časti rozpočtu. Príjmy za 1. polrok boli čerpané primerane schválenému rozpočtu.

Hlasovanie: za 6 poslancov, proti 0, zdržal sa 0.

**7. R ô z n e**

**Starosta obce informoval o:**

* Správe nezávislého audítora pre OZ obce Abrahám k 31.12.2013. Výsledky hospodárenia a peňažné toky k uvedenému dátumu sú v súlade so zákonom o účtovníctve.
* Zaslaní cenovej ponuky firmy Naj Klima s r.o. na profesionálne odsávanie kuchyne kultúrneho domu
* Akcii Ľudia ľuďom, ktorá sa uskutoční dňa 6.9.2014 v priestoroch športového areálu a jednotlivých úlohách poslancov OZ na tejto akcii.
* Hodových  podujatiach, ktoré sa budú konať počas hodových dní /atrakcie za kultúrnym domom, futbalové zápasy, Kráľ jedenástiek – súťaž v kopaní jedenástiek v športovom areáli, otvorenie múzea, výstava svadobných fotografií, hudba pred kultúrnym domom, hodová diskotéka. nohejbalový turnaj

 Po vyčerpaní bodov programu starosta zasadnutie ukončil a poďakoval za účasť.

U z n e s e n i e

zo zasadnutia Obecného zastupiteľstva v Abraháme dňa 3.9.2014

**A.**

**Obecné zastupiteľstvo berie na vedomie**

1. Správu nezávislého audítora k 31.12.2013.
2. Informácie starostu obce uvedené v bode 7.

**B.**

**Obecné zastupiteľstvo schvaľuje**

1. Program zasadnutia obecného zastupiteľstva
2. Návrhovú komisiu v zložení: Ing. Jana Takáčová, Ing. Lukáš Kopáčik, František Ivančík
3. Čerpanie rozpočtu za 1. polrok 2014

**C.**

**Obecné zastupiteľstvo ukladá**

1. Na nasledujúcom zasadnutí OZ v mesiaci október 2014 prerokovať a schváliť VZN o zneškodňovaní odpadových vôd na území obce Abrahám.

Hlasovanie: za 6 poslancov, proti 0, zdržal sa 0.

Zapísala: Anna Klementová

 Mgr. Anna Gécová ............................................

 Peter Čambál ............................................

 **Ing. Igor Németh, starosta obce Abrahám**